Läti kodanikud hääletasid 20. septembril peetud referendumil veenva ülekaaluga Euroopa Liiduga ühinemise poolt. Liitumist toetas 67 protsenti valimas käinutest, vastu hääletas 32,3 protsenti. 0,7 protsenti sedelitest olid kehtetud. Vaatamata lahvatanud valitsuskriisile osales rahvahääletusel 1 002 256 inimest ehk 72,53 protsenti kõigist hääleõiguslikest kodanikest, mis on kõrgeim valimisaktiivsus Balti  riikides.